
РЕПУБЛИКА СРБИЈА
ОПШТИНА КЊАЖЕВАЦ
СТРУЧНИ ТИМ-КОМИСИЈА	
Број: 404/1-46-21/2018-02
Датум:15.01.2019. године
КЊАЖЕВАЦ	




ПРЕДМЕТ: Питања и одговори везани за јавну набавку404/1-46/2018-02за избор приватног партнера и доделу јавног уговора о јавно приватном партнерству за реконструкцију и дугогодишње одржавање дела система јавног осветљења применом LED технологије на територији општине Књажевац.   

Потенцијални понуђач тражио је следеће информације и појашњења  конкурсне документације дана  11.01.2019. 12:57 часова  путем маила. 

ПРЕДМЕТ: Захтев за додатним информацијама и појашњењем конкурсне документације бр404/1-46/2018-02

[bookmark: bookmark1]ПИТАЊЕ БР. 49

У поглављу 4. ТЕХНИЧКИ ОПИС СИСТЕМА ЈАВНОГ ОСВЕТЉЕЊА НА КОЈИ СЕ ОДНОСИ ЈАВНА НАБАВКА (ТЕХНИЧКА ДОКУМЕНТАЦИЈА И ПЛАНОВИ), на страни 21. наводите да:
„Све горе наведене светиљке треба да буду опремљене програмабилним драјвером са учитаним сценаријом који на основу узорка од последње три ноћи одређује средину ноћи и обара светлосни флукс према следећим корацима:
1. Од момента паљења до тренутка који представља један сат пре средине ноћи светиљка треба да ради са 100% флукса.
2. Од једног сата пре средине ноћи до средине ноћи светиљка треба да ради са 70% флукса
3. Од средине ноћи у наредна четири сата светиљка треба да ради са 50% флукса, али тако да се обезбеди да сат пре гашења ради са 100% флукса
4. Након тога, до један сат пре гашења 70% флукса
5. Један сат пре гашења па до гашења са 100% флукса.“
Молимо Наручиоца, да појасни овај захтев, јер део текста који је подвучен је нејасан, неостварив и контадикторан. Технологија аутономног димовања не ради на принципу да одређује када се пали и гаси светиљка и онда димује у односу на то, већ се одређује средина ноћи и у односу на њу се димују. Из тог разлога молимо Наручиоца да тачно дефинише захтев, јер је овако дефинисано технички неисправно и неизводљиво, те се на тај начин поставља немогућ захтев пред извршиоца.


ОДГОВОР БР.49
Прихвата се сугестија наручиоца. Конкурсна документација ће у овом делу бити измењена.

У поглављу 4. ТЕХНИЧКИ ОПИС СИСТЕМА ЈАВНОГ ОСВЕТЉЕЊА НА КОЈИ СЕ ОДНОСИ ЈАВНА НАБАВКА (ТЕХНИЧКА ДОКУМЕНТАЦИЈА И ПЛАНОВИ), на страни 18. наводите, да:
„Пројектом треба извршити замену управљачких система, 179 комада, чији је задатак обезбеђење функционисања система и то на тај начин да сваког дана у години буде детерминисано време када се укључује и искључује систем јавног осветљења, на тај начин да систем ради 4.000 сати годишње (што представља просек за регион).“
Исто тако у прилогу бр. 1 на страни 102 наводите да: „Пројектом треба извршити замену управљачких система, 179 комада, чији је задатак обезбеђење функционисања система и то на тај начин да сваког дана у години буде детерминисано време када се укључује и искључује систем јавног осветљења, на тај начин да систем ради 4.000 сати годишње (што представља просек за регион).“
Мишљења смо, да овај број годишњих радних часова јесте просек за регион, али због свог географског положај а, за општину Књажевац је овај захтев и сувише низак. При састављању и предавању понуде, сви понуђачи требају сагледати и узети у обзир све могуће чињенице, који утичу на ефикасност будућег осветљења. Када смо у току обиласка терена уочили, да је сам град окружен брдима и планинама, а и цела општина се налази у једном планинском пределу, одмах смо схватили, да се њихов утицај мора узети у обзир при одређивању времена паљења и гашења. Пошто је окружен брдима, сунчеви зраци за време сумрака мање допиру до тла, и зато се нешто раније смркава, него у другим деловима региона. Из тог разлога наша је препорука, да узмете у обзир и ову ставку и повећајте број годишњих радних часова на 4100, које је већ сасвим довољно, да би обезбедили довољан осветљај у току целе године.
ОДГОВОР БР.50
Наручилац остаје при захтеву из конкурсне документације да систем ради 4.000 сати годишње. 

У тачки 10. модела уговора о јавно-приватном партнерству без елемената концесије о енергетској услузи за примену мере побољшања енергетске ефикасности и уштеде енергије са ЛЕД технологијом, реконструкције дугогодишњег одржавања дела система јавног осветљења на територији општине Књажевац, Наручилац уводи ново појашњење појмова који нису у складу са појашњењем појмова на почетку модела уговора. Молимо Наручиоца да ово дуплирање појашњења отклони јер ствара забуну како се који од основних појмова у моделу уговора тумачи. У једном од претходних одговора је Наручилац дао одговор да ће изменити али то није учинио у измени документације која је објављена.

ОДГОВОР БР.51
Детаљним разматрањем описом појмова на почетку модела уговора и на страни 10, утврђено је да не постоји дуплирање појашњења, осим што ће бити брисани пенали за лош квалитет одржавања, о чему ће више бити речи у одговору на наредно питање.

Наручилац у моделу уговора у тачки 10. на страни 99. конкурсне документације наводи појам Пенал за лош квалитет одржавања који утврђује на следећи начин:
„Пенал за лош квалитет одржавања утврђује се на основу броја неисправних светиљки, изнад дозвољеног максимума, уколико је потребна потпуна замена светиљки, а у уговореном року извршилац не изврши замену. Висина пенала за лош квалитет одржавања добија се множењем броја неисправних светиљки (изнад дозвољеног максимума) и номиналног износа просечне цене по светиљци од 360 € (евра) са свим трошковима.“
Наручилац затим у тачки 10.6 истог модела уговора на страни бр. 100 конкурсне документације наводи да ће:
„Пенале за лош квалитет одржавања Извршилац плаћа након периода извештавања у року од 15 дана након што уговорне стране потврде да Извршилац није постигао минимални број исправних светиљки. Висина пенала за лош квалитет одржавања добија се множењем броја неисправних светиљки (изнад дозвољеног максимума неисправних светиљки) и номиналног износа просечне цене по светиљци од 360 евра, са свим трошковима.“
Потенцијални понуђач на основу свега изнетог поставља следећа питања:
- Да ли се под уговорени рок у тачки 10. Модела уговора подразумева рок од 15 дана након што уговорне стране потврде да Извршилац није постигао минимални број исправних светиљки из тачке 10.6 модела уговра , а након периода извештавања, односно од дана кад уговорне стране очигледно заједнички утврде да је достигнут максималан број неисправних светиљки.
· Да ли је износ од 360 евра утврђен паушално или на основу реалне тржишне процене, поготово имајући у виду да Ваши тренутни издаци за расвету износе око 4 милиона динара на годишњем нивоу.
· Да ли сте имајући у виду да је једина валута плаћања у Р. Србији динар, мислили на износ од 360 евра у динарској против вредности на дан кад се планира наплата пенала.
· Такође, молимо наручиоца да у складу са Законом о облигационим односима члан 271. Став 1. Одреди тачну висину казне (пенала) а не на начин како је то сада утврдио , односно 360 евра (у динарској против вредности) плус трошкови. Питање је на које сте трошкове мислили, колико износе исти и да ли их изражавате у укупном износу или процентуално.
· Напомињемо да наплатом овако уговорене казне (пенала) за неиспуњење обавеза потенцијалног извршиоца губите право да тражите испуњење тог дела предмета јавне набавке, односно наручилац би морао сам да замени предметан број сијалица.

ОДГОВОР БР.52
Прихвата се сугестија наручиоца. Конкурсна документација ће у овом делу бити измењена, тако што ће бити избачен појам ''пенал за лош квалитет одржавања'', а уместо тога унет појам ''Накнада због нечињења извршиоца изнад дозвољеног максимума''.

У моделу уговора о јавно-приватном партнерству без елемената концесије о енергетској услузи за примену мере побољшања енергетске ефикасности и уштеде енергије са ЛЕД технологијом, реконструкције и дугогодишњег одржавања дела система јавног осветљења на територији општине Књажевац, Наручилац наводи да је потребно доставити банкарске гаранције најкасније 30 дана пре почетка обрачунског периода за који се гарантује и да важност гаранције истиче 90 дана дуже од истека обрачунског периода за који се гарантује. Због економичности јер су предметна средства обезбеђења изузетно скупа и финансијски издашна за потенцијалне понуђаче, молимо наручиоца да размотри могућност да се гаранције за сваки обрачунски период доставе на дан почетка периода гарантовања и да важе максимално 30 дана дуже од истека обрачунског периода, а опет тако да се рокови преклапају и да Наручилац има довољно времена да активира неку од гаранција ако дође до ризичног догађаја. На начин који је предвидео Наручилац, гаранције су „преклопљене“ на период од најмање 120 дана (пола године) и то значајно неоправдано поскупљује посао и то без потребе, односно без додатне сигурности за Наручиоца, те молимо да овај захтев уважите и поступите у складу са једним од основних начела ЗЈН- економичности.
ОДГОВОР БР.53
[bookmark: bookmark6]Прихвата се сугестија наручиоца. Конкурсна документација ће у овом делу бити измењена.
ПИТАЊЕ БР. 54

Да ли добро разумемо да се банкарске гаранције након потписивања јавног уговора (период припреме, имплементације и гарантовања) издају на износ од 5% од гарантоване уштеде која представља укупан износ уговорене финансијске уштеде у току периода гарантовања као што је то дефинисано у тачки 1. Појмови под тачком 3. Модела уговора?
ОДГОВОР БР.54
Да, добро сте разумели.
ПИТАЊЕ БР. 55

Наручилац је конкурсном документацијом тражио достављање банкарске гаранције за озбиљност понуде у износу од 3% од вредности понуде без ПДВ-а са роком важности од 60 дана дужим од важности понуде. Молимо да се у целој документацији технички усагласи овај захтев јер је на неким местима другачији износ.
ОДГОВОР БР.55
Наручилац захваљује на уоченој техничкој грешци, која ће бити исправљена.
ПИТАЊЕ БР. 56

Тачка 10.8. поново напомињемо Наручиоцу да не може да условљава и да захтева и једнострано умањује накнаду извршиоцу за извршене услуге, на основу паушално и једнострано утврђених уговорних казни. Већ смо напомињали да претпљену штету може да утврди само суд. Свака страна у уговору је дужна да испуњава преузете обавезе, а евентуална задоцњења и неиспуњења у року или накнадно остављеном року на законит начин регулисати путем средстава обезбеђења. Такође напомињемо да је овако постављен захтев Наручиоца у супротности са досадашњом праксом као и моделом јавног уговора, као и да представља озбиљан проблем за самофинасирање пројекта. Ниједна финансијска установа по овако постављеним условима неће одобрити финансирање ЈПП пројекта и постоји огромна могућност да наручилац не добије ни једну понуду и самим тим свој веома битан пројекат јавне расвете доведе у питање.
Молимо Вас да у том смислу измените конкурсну документацију и прихватите захтев потенцијалног понуђача тако што ћете ту тачку изменити да наручилац не може умањивати уговорену накнаду по горе поменутим основама.
ОДГОВОР БР.56
Прихвата се сугестија наручиоца. Конкурсна документација ће у овом делу бити измењена.
ПИТАЊЕ БР. 57

Наручилац је у тачки 10.8 модела уговора на страни 101. конкурсне документације навео у трећем пасусу следеће:
„Под условима предвиђеним овим Уговором, Наручилац има право да пребије било које своје потраживање које је доспело према Извршиоцу са било којим неоспореним потраживањем које је Извршиоцу доспело према њему.“
Потенцијални понуђач скреће пажњу да наручилац као корисник буџетских средстава а у складу са Законом о буџетском систему, затим Законом о платном промету као и Уредбом о платном промету, никако не може да пребија било каква новчана потраживања према извршиоцу која има са са било којим новчаним потраживањем које је потенцијалном извршиоцу доспело према њему. Како је платни промет утврђен на готовинској основи а не на обрачунској није могуће уговарати и захтевати било какво пребијање између уговорних страна. Свака уговорна страна је дужна да изврши своје уговором преузете обавезе на основу горе наведених закона, као и закона којим се уређују рокови измирења новчаних обавеза у комерцијалним трансакцијама између јавноги приватног сектора.
Имајући у виду све изнето молим наручица да предметни пасус у тачки 10.8 модела уговора избрише у целости.
ОДГОВОР БР.57
Прихвата се сугестија наручиоца. Конкурсна документација ће у овом делу бити измењена.
ПИТАЊЕ БР. 58

Прочитавши модел уговора о енергетској услузи коју је прописала држава и прочитавши тачке 15 и 16 модела јавног уговора Наручиоца, финансијеру није јасно зашто су оне мењане? Овако постављени услови из разлога паушалности, онемогућавају потенцијалне понуђаче да обезбеде финансирање самог пројекта, јер ни једна финансијска установа неће одобрити финансирање овог и оваквог пројекта ЈПП.
Не може се одобрити финансирање ако постоје нејасноће, неутврђени захтеви (шта значи појам јавне безбедности) и паушално утврђени услови који изазивају одређене правне и сваке друге нејасноће и несигурности које могу бити проблем при реализацији самог пројекта ЈПП.
Молимо Наручиоца да ове две тачке модела измени и то на следећи начин:
Брисањем тачака 15.2 и 15.3
Брисањем појашњења у тачки 16, први пасус, када је већ тачком 16.2 дефинисано шта је раскид уговора
Брисањем последњег пасуса у тачки 16.1.
Брисањем тачке 16.3
Брисањем тачке 16.4, сем прве реченице која је и повезана са тачком 16.2.
Тачка 16.5. је оправдана, с тим да у првом пасусу реченица има смисла до дела где се Наручилац позива на тачку 12.2.
ОДГОВОР БР.58
Делимично се прихватају сугестије наручиоца. Конкурсна документација ће бити измењена у одређеном делу у вези са напред изнетом.
ПИТАЊЕ БР. 59

ОБРАЗАЦ ПОНУДЕ ЈЕ НЕУСКЛАЂЕН са осталим подацима у конкурсној документацији, по нашем сагледавању је садашња инсталисана снага 655,11 kW, потрошња 2.882.484 kWh или 22.711.091 РСД. Такође неусклађени су ови подаци и у Прилогу 1. Молимо да технички усагласите.
ОДГОВОР БР.59
Наручилац захваљује на уоченој техничкој грешци, која ће бити исправљена.

ОПШТИНА КЊАЖЕВАЦ
СТРУЧНИ ТИМ-КОМИСИЈА	
Број: 404/1-46-22/2018-02
Датум: 15.01.2019. године
КЊАЖЕВАЦ	

ПРЕДМЕТ: Питања и одговори везани за јавну набавку404/1-46/2018-02за избор приватног партнера и доделу јавног уговора о јавно приватном партнерству за реконструкцију и дугогодишње одржавање дела система јавног осветљења  применомLEDтехнологијена територији општине Књажевац.   

Потенцијални понуђач тражио је следеће информације и појашњења  конкурсне документације дана  11.01.2019. 13:08часова  путем маила. 

ПРЕДМЕТ: Захтев за додатним информацијама и појашњењем конкурсне документације бр404/1-46/2018-02

[bookmark: bookmark7]ПИТАЊЕ БР. 60
У предметној конкурсној документацији, у Моделу уговора, у члану 7.6. став 3. наведено је следеће:
„У случају да Извршилац не изврши активности из става 2. овог члана у уговореном року, такве активности могу бити спроведене од стране Наручиоца или у његово име, а Извршилац ће у том случају бити одговоран да Наручиоцу надокнади вредност неспроведених МУЕ за време док такви недостаци и мане не буду отклоњени, а најдуже за период од 15 дана од истека рока из претходног става, као и да Наручиоцу надокнади сву претрпљену штету, трошкове, накнаде и губитке у уштеди енергије“.
Ова одредба преузета је из Модела уговора о енергетској услузи за примену мера побољшања енергетске ефикасности јавних објеката и уштедама у оперативним трошковима тих објеката (у даљем тексту: Модел уговора о енергетској услузи), а који је донело Министарство енергетике и рударства Републике Србије у оквиру Правилника о утврђивању модела уговора о енергетским услугама за примену мера побољшања енергетске ефикасности када су корисници из јавног сектора ("Службени гласник РС", број 41 од 8. маја 2015., у даљем тексту: Правилник), на основу члана 67. став 8. Закона о ефикасном коришћењу енергије („Службени гласник РС”, број 25/13). Међутим, у члану 7.7. став 3 Модела уговора о енергетској услузи, дефинисан је рок од 6 месеци, а не 15 дана као у предметној конкурсној документацији.
Како је прописани рок од 15 дана у очигледној несразмери са роком који је Правилником прописало Министарство енергетике и рударства Републике Србије, то молимо да наведени рок ускладите са роком из члана 7.7. став 3. Модела уговора о енергетској услузи.

ОДГОВОР БР.60
Прихвата се сугестија наручиоца. Конкурсна документација ће у овом делу бити измењена.
[bookmark: bookmark8]ПИТАЊЕ БР. 61

У Моделу уговора у члану 10.8. став 3. конкурсне документације, наведена је следећа одредба:
„Под условима предвиђеним овим Уговором, Наручилац има право да пребије било које своје потраживање које је доспело према Извршиоцу са било којим неоспореним потраживањем које је Извршиоцу доспело према њему“.
Овако дефинисан члан модела уговора супротан је одредбама Закона о буџетском систему и то члану 54. став 11., који обавезује кориснике буџета да преузете финансијске обавезе морају бити извршене искључиво на принципу готовинске основе са консолидованог рачуна трезора, осим ако је законом, односно актом Владе предвиђен другачији метод.
Такође, основна накнада је уговорена као фиксна и не може се мењати, јер би се на тај начин, пре свега, прекршиле уговорне обавезе, одредбе Закона о јавно-приватном партнерству, Закона о јавним набавкама и други законски и подзаконски акти.
Дакле, како предметним Законом о ефикасном коришћењу енергије, нити актом Владе Републике Србије није предвиђена могућност пребијања потраживања, то је оваква одредба конкурсне документације у супротности са наведеним чланом Закона о буџетском систему, па захтевамо да исту уклоните из конкурсне документације.
ОДГОВОР БР.61
Прихвата се сугестија наручиоца. Конкурсна документација ће у овом делу бити измењена.
[bookmark: bookmark9]ПИТАЊЕ БР. 62

У конкурсној документацији, у Моделу уговора у члану 13.1. став 2. наведено је следеће:
„Додатно, Извршилац ће за следеће осигуране случајеве прибавити полисе осигурања на име Извршиоца:
· штета на уговорном објекту,
· повреда запослених на раду,
· смрт запослених на раду од несрећног случаја,
· штета трећим лицима и имовини трећих лица.
Трошкови горе наведених осигурања падају на терет Извршиоца“.
Ова одредба преузета је из Модела уговора о енергетској услузи и то члана 13. 1. који гласи:
„Додатно, Извршилац ће за следеће осигуране случајеве прибавити заједничке полисе осигурања на име Извршиоца и Наручиоца, и то са следећим осигураним сумама:
а)	штета на Уговорном објекту - максимални износ покрића [уписати], и
б)	повреда или смрт - максимални износ покрића [уписати]“
Дакле, „штета трећим лицима и имовини трећих лица“ које је наручилац навео у конкурсној документацији, представља обавезу за Извршиоца, која није у складу са Моделом уговора о енергетској услузи и Правилником, а иста се и не може јасно дефинисати нити утврдити шта тачно представља и на који начин би се утврдила.
С друге стране оваква обавеза додатно оптерећује Извршиоца, што значи да ће понуђачи поднети скупљу понуду. С обзиром на изнето молимо да ову обавезу уклоните из конкурсне документације, а поготово имајући у виду да смо захтевали понуде одговарајућих осигуравајућих кућа које нису успеле да одреде понуду таквог осигурања, као ни његову сврху, па овај услов доводи до немогућности припреме квалитетне понуде што је супротно одредбама и начелима Закона о јавним набавкама.
ОДГОВОР БР.62
Наручилац остаје при захтеву за прибављање полисе осигурања за штету трећим лицима и имовини трећих лица, с тим да ће се у измењеној конкурсној документацији извршити одређене исправке у овој глави.
[bookmark: bookmark10]ПИТАЊЕ БР. 63
У Моделу уговора у члану 10.6. став 5. предметне конкурсне документације, наведено је следеће:
„Пенале за лош квалитет одржавања Извршилац плаћа након периода извештавања у року од 15 дана након што уговорне стране потврде да Извршилац није постигао минимални број исправних светиљки. Висина пенала за лош квалитет одржавања добија се множењем броја неисправних светиљки (изнад дозвољеног максимума неисправних светиљки) и номиналног износа просечне цене по светиљци од 360 евра, са свим трошковима“.
„Пенали за лош квалитет одржавања“ нису предвиђени Моделом уговора о енергетској услузи, па оваква одредба представља додатну обавезу која није у складу са Правилником и Моделом уговора о енергетској услузи. Такође, имајући у виду да је конкурсном документацијом предвиђено да број светиљки у функцији не сме да буде мањи од 99% укупног броја светиљки у сваком тренутку у сваком насељеном месту, то значи да би Извршилац за сваку неисправну светиљку изнад 1% укупног броја светиљки био дужан да плаћа пенале, па се поставља питање исплативости оваквог уговора за Извршиоца. Оваква одредба у супротности је са начелима Закона о јавно-приватном партнерству и концесијама ("Сл. гласник РС", бр. 88/2011, 15/2016 и 104/2016), првенствено са начелом пропорционалности, које подразумева да свака мера предузета од стране државног органа, односно другог лица, мора бити минимално потребна и у сразмери са јавним интересом који се таквом мером настоји заштитити, као и са начелом равноправности уговорних страна, које подразумева да се узајамни односи субјеката у јавном уговору заснивају на њиховој једнакости и равноправности њихових воља. Такође, оваква одредба није у складу са начелом једнаке вредности давања, из члана 15. Закона о облигационим односима, које предвиђа да у заснивању двостраних уговора стране полазе од начела једнаке вредности узајамних давања.
Такође, захтевамо да Наручилац појасни шта се подразумева под појмом „Период извештавања“, одн. да ли се неисправност светиљки утврђује тек након периода извештавања који, према дефиницији из дела 1. Појмови
Модела уговора траје три месеца, те ће се пенали наплаћивати 15 дана након истека овог периода (одн. 3 месеца и 15 дана), или ће се утврдити у току овог периода пре него што сам период истекне, а наплатити тек након истека Периода извештавања ?
Захтевамо појашњење Наручиоца да ли се сматра да је износ пенала 360 евра уколико Извршилац не отклони квар у року од 3 месеца, или ће се овај износ пенала наплатити уколико Извршилац не отклони квар у року од 48 часова у складу са чланом 5.6.3 Модела уговора?
Имајући у виду наведено, захтевамо појашњење наведених одредаба модела уговора и захтевамо да одредбу која прописује пенале за лош квалитет одржавања уклоните из конкурсне документације.
Разумемо потребу Наручиоца да се заштити, али овакво дефинисање може да се и другачије разуме и то на тај начин да ако нпр. једна лампа уместо максималних два дана неисправна буде три дана, онда Наручилац има право на пенал од 360 евра и то ће обрачунати након периода извештавања. То би свакако представљало неравноправност уговорних страна. Оно што претпостављамо је да је Наручилац имао намеру да овај пенал наплати ако Извршилац не отклони све кварове након 3 месеца, па би Наручилац од тог пенала могао платити трећем лицу довођење у исправно стање, али то тако није децидно дефинисано, па молимо да јасно дефинишете, јер се разуме да би у том случају Извршилац платио пенал и морао да отклони квар.
Такође, систем је потребно одржавати у целом периоду гарантовања, па би увођењем трећег лица на овај начин Наручилац прекршио уговор и што је још важније функционалност и одрживост система.
ОДГОВОР БР.63
Прихвата се сугестија наручиоца. Конкурсна документација ће у овом делу бити измењена, тако што ће бити избачен појам ''пенал за лош квалитет одржавања'', а уместо тога унет појам ''Накнада због нечињења извршиоца изнад дозвољеног максимума''.
ПИТАЊЕ БР. 64
Последњом изменом конкурсне документације Наручилац је смањио износ банкарске гаранције за озбиљност понуде на 3% од укупне вредности понуде, међутим, у обрасцу 5 - Испуњеност услова за учешће у јавној набавци, под тачком 8. где је дефинисан износ гаранције стоји да је износ банкарске гаранције 5% од укупне вредности понуде.
Молимо Вас да тачан износ банкарске гаранције ускладите у конкурсној документацији како би понуђачима било јасно који је заправо износ гаранције прихватљив за Наручиоца.
ОДГОВОР БР.64
Наручилац захваљује на уоченој техничкој грешци, која ће бити исправљена.
ПИТАЊЕ БР. 65

Након неколико измена и допуна конкурсне документације, Наручилац је између осталог изменио и укупан број светиљки система јавног осветљења на територији општине Књажевац и укупан број светиљки потребан за реконструкцију што је повукло и измену инсталисаног капацитета, потрошњу електричне енергије, трошкове функционисања система ЈО и др. те захтевамо измену и Обрасца понуде у складу са овим изменама како би се могла припремити прихватљива и исправна понуда.
ОДГОВОР БР.65
Наручилац захваљује на уоченој техничкој грешци, која ће бити исправљена.
ПИТАЊЕ БР. 66

На страни 39. конкурсне документације Наручилац је дефинисао свој захтев на који начин ће се вршити димовање система ЈО. Једини логичан и у пракси изводљив начин успостављања аутономног система димовања система ЈО јесте на следећи начин дефинисано, те молимо да га прихватите:
Све горе наведене светиљке треба да буду опремљене програмабилним драјвером са учитаним сценаријом који на основу узорка од последње три ноћи одређује средину и обара светлосни флукс према следећим корацима:
1.  Од момента паљења до тренутка који представља 3 сата пре средине ноћи светиљка треба да ради са 100% флукса.
2.  Од 3 сата пре средине ноћи до средине ноћи светиљка треба да ради са 70% флукса.
3.  Од средине ноћи у наредна четири сата светиљка треба да ради са 50% флукса.
4.  Након тога, у наредна два сата светлосни флукс светиљке треба да се повећа на 70%
5.  У последњем кораку, светиљка ради са 100% свог флукса све до момента искључења осветљења.
У супротном, овај захтев Наручиоца није технички изводљиво нити иједан реномирани произвођач ове опреме може понудти такав систем димовања (Zumtobel, Phillips, Shreder, Buck, OMS…) што свакако верујемо да није интерес Општине.
ОДГОВОР БР.66
Прихвата се сугестија наручиоца. Конкурсна документација ће у овом делу бити измењена.
ПИТАЊЕ БР. 67

У Моделу уговора, предметне конкурсне документације, у делу „Престанак важења уговора“, наведено је следеће:
„Уговор престаје да важи раскидом јавног уговора због јавног интереса“. С обзиром да се овај уговор закључује у јавном интересу, а на основу Предлога пројекта ЈПП који је одобрен Мишљењем Комисије за јавно- приватно партнерство Владе Републике Србије и којим је потврђено да јавни интерес постоји, остаје нејасно и недоречено шта се сматра јавним интересом, у смислу цитираног члана. Да ли то значи да се нарушавањем јавног уговора и Пројекта ЈПП једино нарушава и јавни интерес у овом смислу? Уколико је тако, сувишно је наводити у уговору и ове разлоге раскидања уговора јер уколико се наруши јавни интерес, јасно је да су нарушене и уговорне обавезе. Другим речима, нејасно је које су то ситуације када уговор може бити раскинут због јавног интереса и у којим случајевима се уговор може раскинути. Пошто сматрамо да оваква одредба угрожава правну сигурност приватног партнера, молимо да појасните и прецизирте ову одредбу или да је уклоните из конкурсне документације, нарочито имајући у виду да иста није предвиђена Моделом уговора о енергетској услузи, те се може тумачити да иста није у складу са Правилником и Моделом уговора о енергетској услузи, као ниПредлогом пројекта ЈПП на који је Комисија за ЈПП дала позитивно мишљење.
ОДГОВОР БР.67
Прихвата се сугестија наручиоца. Конкурсна документација ће у овом делу бити измењена.
ПИТАЊЕ БР. 68

У Моделу уговора предметне конкурсне документације, у члану 16.1. став 3 предвиђено је да „Наручилац може Извршиоцу одузети права установљена овим Уговором ако извршилац не извршава уговором преузете обавезе, из разлога јавне безбедности, као и у случају када се обављањем делатности угрожава животна средина и здравље људи, а мере предвиђене посебним прописом нису довољне да се то спречи, на начин и под условима утврђеним овим Уговором“.
Из цитиране одредбе Модела уговора произилази да Наручилац може Извршиоцу одузети права установљена овим Уговором из разлога јавне безбедности. Као и у претходном питању, сматрамо да нејасно и недоречено шта се подразумева под јавном безбедношћу, у смислу цитиране одредбе, односно које су то ситуације када Наручилац може Извршиоцу одузети права установљена овим Уговором из разлога јавне безбедности, одн. на који начин се може нарушити јавна безбедност? Да ли се под појмом „јавна безбедност“ подразумева само безбедност обезбеђивања јавног осветљења која је предмет овог уговора, јер није логично нити оправдано да Наручилац раскине уговор у другим ситуацијама нарушавања јавне безбедности које не спадају у обавезе Извршиоца нити исти утиче на њих? Уколико је тако, сувишно је наводити у уговору и ове разлоге раскидања уговора јер уколико се наруши јавна безбедност, јасно је да су нарушене и уговорне обавезе Пошто оваква одредба угрожава правну сигурност приватног партнера, молимо да појасните и прецизирате ову одредбу или да је уклоните из конкурсне документације, нарочито имајући у виду да иста није предвиђена Моделом уговора о енергетској услузи, па се може сматрати да иста није у складу са Правилником и Моделом уговора о енергетској услузи, као ни Предлогом пројекта ЈПП на који је Комисија за ЈПП дала позитивно мишљење.

